38 schôdza NR SR - 5.deň - B. popoludní
Dátum: 2018-12-03
Poslanec: Mizík, Stanislav (ĽS Naše Slovensko)
Druh vystúpenia: Vystúpenie v rozprave

60. Vážené kolegyne a kolegovia, na stole máme návrh na vyslanie a pôsobenie našich vojakov do cudzích krajín. Tentoraz je to Iránska republika. Opäť idú naši vojaci tam, kde nemajú čo robiť. Pýtam sa: my sme rozvrátili Irak? My sme odstránili Saddáma Husajna, ktorý túto krajinu držal na uzde? My sme destabilizovali celý región, t. j. Irak, Sýriu aj Afganistan aj Líbyu? My sme spôsobili vznik Islamského štátu? My sme Irak zamínovali? Pôjdem od začiatku. Prvá vojna v zálive bola vtedy, keď Irak okupoval Kuvajt. Americká soldateska zničila iránsku armádu a Kuvajt bol opäť nezávislý. Vtedy viedol USA Bush senior. Do Iraku sa nevzniklo, bola iná stratégia. Iná situácia nastala za prezidentovania Busha juniora. Nedá si dať na oči klapky a bohorovne tvrdiť, že to bola vojna za šírenie nejakej slobody či demokracie. Nebola. Hlavnou príčinou v pozadí bola len a len ropa a ešte raz ropa. Údajné zločinné vysvetlenie vpádu do Iraku boli, po prvé, útok na dvojičky, po druhé, nedemokratický režim Saddáma Husajna a po tretie, že vraj zbrane hromadného ničenia. No hlavné dôvody, t. j. útok a spojenie s útočníkmi na dvojičky a chemické zbrane, sa ukázali ako bohapustá lož. Vpád do Iraku sa vyznačuje tým, že Západu sa nedostalo vďaky za takzvané šírenie takzvanej demokracie. Za odstránenie takzvaného hnusného diktátora Saddáma Husajna. Zvrhnutý sunický režim bol silný, boli silní jeho ľudia a všetky jeho zložky v rámci riadenia štátu. Jeho prívrženci sa samozrejme potom pridali neskôr k Islamskému štátu. Americký vpád spôsobil masívny islamistický odpor tých najfanatickejších z fanatikov. Vodca Islamského štátu Bagdádí bol konštrukt Ameriky, nikoho iného, to treba povedať na rovinu. Počas vlády Saddáma Husajna a jeho synov dochádzalo napríklad k excesom, ako boli znásilnenia, ale prakticky to robil výlučne len jeho syn Udaj, ktorému keď preplo v hlave z alkoholu či z iných omamných prostriedkov, unášal ženy rovno z ulíc a znásilňoval ich, samozrejme. Počas najväčšieho rozmachu Islamského štátu boli ale znásilnené desaťtisíce žien. Bolo odrezaných desaťtisíc a bolo dekapitovaných desaťtisíce hláv a bolo zavedené otroctvo. A teraz ide NATO opravovať to, čo samo zničilo. Ameriku, Anglicko a tiež aj ostatné západné štáty nenávidí celý región. Ničím sa im už nezavďačí. Boli zavraždení prirodzení vodcovia regiónu Husajn a Kaddáfi. Pošpinili dokonca aj ich telá, na obeseného Husajna sa vymočili a Kaddáfi po tom lynči už nevyzeral ani ako človek. A my sa teraz máme zúčastňovať na výcviku irackej armády? Tento región nikdy neprijme európske či americké hodnoty. A má pravdu. Všetci viete, že sa tých púštnych synov nezastávam, však som dostal aj hrdý titul guru antiislamizmu na Slovensku od jedného portálu islamistického. Najviac ma ale zarážajú slová: "Uvedená iniciatíva NATO je v súvise s výcvikom globálnej koalície proti ISIL-u, ako aj k poradenskej misii Európskej únie na podporu reformy bezpečnostného sektora v Irackej republike." NATO vytvorilo priamo aj nepriamo ISIL a teraz ho ide potláčať a Slovenská republika mu má v tom pomáhať. Nie, toto nie je naša vec. Ženijné záležitosti, ako napríklad odmínovanie, nech ich učia, s prepáčením, Bush junior či Tony Blair. Hoci osobne a hoci aj vlastnými zubami. Ešte raz hovorím: ruky preč od Iraku, ruky preč od Afganistanu, ruky preč od Líbye! Toto nie je naša vec. A podotknem, čo ich ideme vlastne učiť? V čom ich ideme inštruovať? Oni toto všetko veľmi dobre vedia, vedia míny vyrobiť, aj vyrobiť, nielen kúpiť a niekde položiť do zeme. Vedia ich aj vybrať, vedia vyrobiť chemické zbrane aj rakety. Palestínčania im dajú návod na "kásami". Jednoducho my tam nemáme čo robiť. Ďakujem za slovo.